钦定古今图书集成/明伦汇编/闺媛典/第296卷 > 皇清二十九 > 李克畅继室陈氏〈妾张氏附〉
## 钦定古今图书集成/明伦汇编/闺媛典/第296卷 > 皇清二十九 > 李克畅继室陈氏〈妾张氏附〉

按《济南府志》：“陈氏，临邑人，李克畅继室。畅病且死，陈谓妾张曰：‘夫苟不讳，汝当他适。吾誓不二天，恨无子可依耳’。张泣曰：‘妾愿与共之’。先是，克畅父思廉没，继母改嫁，未三月产一男。至是，陈劝夫物色得之。年十馀岁，复姓李，名克用。畅寻丧，家日益贫，陈志益坚，抚克用成立。张益敬事陈，终身无失礼。张先卒，陈年八” 十有七终。